Source: https://www.riigiteataja.ee/akt/125052012003
Timestamp: 2019-03-21 00:08:05+00:00

Document:
Maksu- ja Tolliametile kohaliku omavalitsuse üksuse esitatavate andmete loetelu ning esitamise kord – Riigi Teataja
Maksu- ja Tolliametile kohaliku omavalitsuse üksuse esitatavate andmete loetelu ning esitamise kord
Maksu- ja Tolliametile kohaliku omavalitsuse üksuse esitatavate andmete loetelu ning esitamise kord - sisukord
§ 2 Andmete muutumisest teavitamine
§ 3 Maksustatavate maakasutuste kohta esitatavad andmed
§ 4 Maakasutuse kood
§ 5 Maaomandi liigi tähistamine
§ 6 Maksustatav pindala
RT I, 25.05.2012, 3
Vastu võetud 21.05.2012 nr 22
Määrus kehtestatakse maamaksuseaduse § 5 lõike 5 alusel.
Käesoleva määrusega sätestatakse Maksu- ja Tolliametile kohaliku omavalitsuse üksuse esitatavate maamaksu arvutamiseks vajalike andmete loetelu ning nende esitamise kord.
§ 2. Andmete muutumisest teavitamine
(1) Kohaliku omavalitsuse üksus esitab Maksu- ja Tolliametile hiljemalt maksustamisaasta 1. veebruariks maamaksuregistri korrigeerimiseks vajalikud andmed muudatuste kohta, mis jõustuvad maksustamisaasta 1. jaanuarist.
(2) Kohaliku omavalitsuse üksus esitab maksumäärade muutmisel Maksu- ja Tolliametile elektrooniliselt informatsiooni muudatuste kohta hiljemalt maksustamisaasta 1. veebruariks.
§ 3. Maksustatavate maakasutuste kohta esitatavad andmed
Kohaliku omavalitsuse üksus esitab Maksu- ja Tolliametile maakasutuste maksustamiseks järgmised andmed:
1) maatüki katastritunnus või maakatastrisse kandmata maatüki korral maakasutuse kood;
2) maakasutuse koha-aadress;
3) maaomaniku või maamaksuseaduse §-s 10 nimetatud maakasutaja nimi ja registri- või isikukood, isikukoodi puudumisel sünnikuupäev, -kuu ja -aasta;
4) maaomaniku või maamaksuseaduse §-s 10 nimetatud maakasutaja elu- või asukoha aadress;
5) maaomandi liik;
6) omandiosa suurus;
7) ühtsele maksumäärale vastav maksustatav pindala;
8) haritava maa ja loodusliku rohumaa maksumäärale vastav maksustatav pindala;
9) pindala mõõtühik vastavalt mõõdistamise täpsusele: m2 (M) või ha (H);
10) ühtsele maksumäärale vastav maksustamishind;
11) haritava maa ja loodusliku rohumaa maksumäärale vastav maksustamishind;
12) maamaksuseaduse §-s 4 nimetatud maksuvabastuste pindala ja summa;
13) maamaksuseaduse § 11 lõigetes 1, 2, 5 ja 6 nimetatud maksuvabastuse summa.
§ 4. Maakasutuse kood
Käesoleva määruse § 3 punktis 1 nimetatud maakasutuse kood on kohaliku omavalitsuse üksuse moodustatud unikaalne tähe- ja numbri- või numbrikombinatsioon maakasutuse leidmiseks Maksu- ja Tolliameti ja kohaliku omavalitsuse üksuse andmebaasidest.
§ 5. Maaomandi liigi tähistamine
Maaomandi liik tähistatakse ühega järgmistest tähistest:
1) E – füüsilise ja juriidilise isiku omandis olev eramaa;
2) EH – hoonestusõigusega või kasutusvaldusega koormatud eramaa;
3) R – maareformi käigus riigi omandisse jäetud maa, välja arvatud;
4) RH – hoonestusõigusega või kasutusvaldusega koormatud riigimaa;
5) MH– hoonestusõigusega või kasutusvaldusega koormatud munitsipaalmaa;
6) S – jätkuvalt riigi omandis olev maa (senine maakasutus);
7) J – jätkuvalt riigi omandis olev maa, mille tagastamise, asendamise või kompenseerimise kohta on esitatud taotlus või mis on kompenseeritud, kuid mida keegi ei ole kasutusse võtnud, või mille tagastamise, asendamise või kompenseerimise kohta pole esitatud taotlust ning mida keegi ei ole kasutusse võtnud.
§ 6. Maksustatav pindala
Käesoleva määruse § 3 punktides 8 ja 9 nimetatud maksustatav pindala on ühtsele või haritava maa ja loodusliku rohumaa maksumäärale vastav osa maakasutuse pindalast korrutatud omandiosa suurusega.
Rahandusministri 21. detsembri 2000. a määrus nr 112 „Kohalike omavalitsuste poolt Maksu- ja Tolliameti maksu- ja tollikeskusele esitatavate andmete loetelu ning nende esitamise kord“ (RTL 2005, 80, 1135) tunnistatakse kehtetuks.

References: § 2

§ 3

§ 4

§ 5

§ 6
 § 5

§ 2

§ 3
 § 11

§ 4
 § 3

§ 5

§ 6
 § 3